Рабочы дзень у транспартнікаў пачынаецца рана. У 6.00 большасць аўтобусаў адпраўляюцца ў рэйс. Зараз аўтапаркам абслугоўваюцца 27 прыгарадных маршрутаў, 2 гарадскія і 7 міжгародніх. Грузавыя аўтамабілі раз’язджаюцца нават за межы вобласці. Для эфектыўнай дзейнасці ажыццяўляюцца прычапныя перавозкі. Падлічана, што адзін грузавік з прычэпам па рэнтабельнасці раўняецца выкарыстанню трох. Двое вадзіцеляў ужо задзейнічаны на такіх перавозках, а ў хуткім часе, пасля павышэння кваліфікацыі, да іх далучацца яшчэ некалькі. Гэта прыносіць і эканамічную выгаду аўтапарку, і высокі індывідуальны даход занятаму шафёру.